ร้านเปิดใหม่ค่า อยู่แถวมข. ฝั่งกังสดาล ขับเลยบึงหนองแวงมา เจอแยกตัวY ให้มองฝั่งขวา อยู่ถัดจากร้าน bike on the bear มา1คูหา จอดรถได้ตามริมถนนด้านหน้าร้านเลย  

ร้านนี้กว้างค่ะ มี2คูหา ตกแต่งโทนขาว-นำ้ตาล มีโต๊ะทรงสูง โต๊ะติดกระจก มีมุมโซฟาด้วย นั่งสบาย ไปช่วงอากาศเย็นแบบตอนนี้ มีที่นั่งด้านหน้าร้าน ดูชิลน่านั่งมากก สามารถนั่งชมวิว รับลมเย็นๆได้ 

เมื่อเดินเข้ามาในร้าน สั่งอาหารได้ที่เคาเตอร์ค่ะ พนง.จะแนะนำเบเกอรี่ในตู้ให้ หรือเราเลือกเองก็ได้ แล้วก็เลือกเมนูเครื่องดื่ม ชำระเงิน แล้วเดี๋ยวพนง.จะจัดแจงใส่จานเอามาเสิร์ฟที่โต๊ะค่ะ

ด้วยความที่เรามาค่อนข้างดึก (มาตอน3ทุ่ม)เบเกอรี่ในตู้หมดไปเยอะแล้ว ก็เลยสั่งเมนูทีเห็นแล้วอยากชิมมา

1.)Matcha green tea moouse dome 95.-
เนื้อมูสกะแป้งเค้กจะเป็นชาเขียว มีไส้ถั่วแดงด้านใน ไม่หวานมาก รสชาติกำลังดี เนื้อมูสนุ่มๆ ด้านบนแปะด้วยสตรอเบอรรี่และแผ่นชอคโกแลต เราชอบตัวนี้ที่สุดค่ะ 

2.)คล้ายๆทาร์ต Lemon (จำชื่อไม่ค่อยได้) 95.-
ตัวครีมสีส้มรสเปรี้ยวแบบเลม่อนเลย แนะนำว่าทานควบกับตัวครีมสีขาวและแป้งทาร์ตด้านล่าง ครีมขาวเบาๆคล้ายเมอแรงค์ค่ะ  ทานรวมกันรสชาติพอดีค่ะ สดชื่น คนชอบรสเปรี้ยวๆน่าจะชอบ

3.)Strawberry roll 55.-
โรลขนมปังม้วนๆ ชิ้นใหญ่ ไส้ด้านในเป็นครีมสตรอเบอรี่ หวานนิดๆ สีสวยน่ารัก

4.)Choux cream 65.-
ได้ครีมเยอะมากค่ะ แป้งด้านบนและด้านล่างกรอบๆ ตรงกลางด้านล่างจะมีครีมคัสตาร์ดรสหวานๆ ทานพร้อมๆกันอร่อยดีค่ะ เห็นว่าเป็นเมนูฮอตฮิตที่นี่เลย ลูกค้าชอบสั่งกัน

5.)Green tea hot 50.-
ฟองครีมนุ่ม ละมุน หอมกลิ่นชาเขียว วาดตกแต่งได้สวย น่าทานค่ะ

6.)Thai tea frappe 
ชาไทยสีส้ม ปั่นละเอียด รสชาติออกหวานค่ะ

พนง.พูดจาดี แนะนำ ถามความคิดเห็นจากลูกค้า คอยเดินดูความเรียบร้อย พร้อมกับแนะนำวิธีทาน เห็นว่าช่วงหลังปีใหม่จะมีอาหารด้วยนะค่ะ น่ามาลองค่ะ พี่เชฟที่ทำเบเกอรี่เป็นคนออกมาถามรสชาติกับลูกค้าเองเลย ใส่ใจดีค่ะ^^  เห็นเค้าบอกว่าเราสั่งเค้กเยอะเลยจัดใส่จานเซทafternoon tea มา แล้วก็แถมตัวครัวซองต์มาให้ชิมด้วย ลองมาทานกันดูนะค่ะ